钦定古今图书集成/理学汇编/学行典/第260卷 > 黄宪
## 钦定古今图书集成/理学汇编/学行典/第260卷 > 黄宪

按《后汉书黄宪传》：“宪字叔度，汝南慎阳人也。世贫贱，
父为牛医。颍川荀淑至慎阳，遇宪于逆旅，时年十四，
淑竦然异之，揖与语，移日不能去，谓宪曰：‘子，吾之师
表也’。既而前至袁闳所，未及劳问，逆曰：‘子国有颜子，
宁识之乎’？闳曰：‘见吾叔度耶’？是时同郡戴良，才高倨
傲，而见宪未尝不正容。及归，罔然若有失也。其母问”
曰：“汝复从牛医儿来邪？”对曰：“良不见叔度，不自以为
不及。既睹其人，则瞻之在前，忽焉在后，固难得而测
矣。”同郡陈蕃、周举常相谓曰：“时月之闲，不见黄生，则
鄙吝之萌，复存乎心。”及蕃为三公，临朝叹曰：“叔度若
在，吾不敢先佩印绶矣。”太守王龚在郡礼进贤达，多
所降致，卒不能屈。宪郭林宗少游汝南先过袁闳不
宿而退进往从宪累日方还或以问林宗林宗曰：“奉
高之器譬诸泛滥虽清而易挹叔度汪汪。若千顷波
澄之不清淆之不浊不可量也。”宪初举孝廉。又辟公
府友人劝其仕宪亦不拒之暂到京师而还竟无所
就年四十八终天下号曰：“征君。”